open-index/open-wikipedia-markdown huggingface dataset:
விஜயகலா மகேஸ்வரன்

**விஜயகலா மகேசுவரன்** (*Vijayakala Maheswaran*, பிறப்பு:23 நவம்பர் 1972) என்பவர் இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.

## ஆரம்ப வாழ்க்கை
விஜயகலா 1972 நவம்பர் 23 அன்று யாழ்ப்பாண மாவட்டம், காரைநகரில் மார்க்கண்டு என்பவருக்குப் பிறந்தவர். காரைநகர் இந்துக் கல்லூரியில் கல்வி பயின்றார்.

விஜயகலா முன்னாள் நாடாளுமன்ற உறுப்பினர் தியாகராஜா மகேசுவரனைத் திருமணம் புரிந்தார். மகேசுவரன் 2008 சனவரி 1இல் அரச துணை இராணுவக் குழுவினரால் கொழும்பில் படுகொலை செய்யப்பட்டார். இவர்களுக்கு இரண்டு பெண்கள், ஒரு ஆண் என மூன்று பிள்ளைகள் உள்ளனர்.

## அரசியலில்
விஜயகலா தனது கணவரின் படுகொலைக்குப் பிறகு அரசியலில் இறங்கினார். 2010 நாடாளுமன்றத் தேர்தலில் ஐக்கிய தேசியக் கட்சியின் சார்பில் ஐக்கிய தேசிய முன்னணியின் வேட்பாளராக யாழ்ப்பாண மாவட்டத்தில் போட்டியிட்டு வெற்றி பெற்று முதற் தடவையாக நாடாளுமன்றம் சென்றார். 2015 சனாதிபதித் தேர்தலை அடுத்து இவர் பெண்கள் விவகாரப் பிரதி அமைச்சராக நியமிக்கப்பட்டார். 2015 நாடாளுமன்றத் தேர்தலில் மீண்டும் யாழ்ப்பாண மாவட்டத்தில் நிறுத்தப்பட்டு 13,071 விருப்பு வாக்குகள் பெற்று தெரிவானார். 2015 செப்டம்பர் 9 இல் இவர் சிறுவர் விவகாரங்களுக்கான இராசாங்க அமைச்சராக நியமிக்கப்பட்டார்.

## பதவி விலகல்
2018 ஆம் ஆண்டு ஜூலை மாதம் பாரளுமன்றத்தில் *தமிழர்களின் சுதந்திரத்தைக்காக்க மீண்டும் [[தமிழீழ விடுதலைப் புலிகள்|விடுதலைப்புலிகள்]] வரவாண்டும்* என்று பேசியதால் எழுந்த சர்ச்சையின் காரணமாக தனது பதவியை விட்டு விலகினார்.

## மேற்கோள்கள்

பகுப்பு:1972 பிறப்புகள்
பகுப்பு:இலங்கை அரசியல்வாதிகள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கைத் தமிழ்ப் பெண் அரசியல்வாதிகள்
பகுப்பு:யாழ்ப்பாண மாவட்ட மக்கள்
பகுப்பு:வாழும் மக்கள்
பகுப்பு:இலங்கை இந்துக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கையின் துணை அமைச்சர்கள்
பகுப்பு:இலங்கையின் இராசாங்க அமைச்சர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:இலங்கையின் வட மாகாண நபர்கள்
சுரேஷ் பிரேமச்சந்திரன்

**ஆறுமுகம் கந்தையா பிரேமச்சந்திரன்** அல்லது **சுரேஷ் பிரேமச்சந்திரன்**, இலங்கைத் தமிழ் போராளியும், அரசியல்வாதியும், ஈழமக்கள் புரட்சிகர விடுதலை முன்னணி (சுரேஷ் அணி) இன் தலைவரும், தமிழ்த் தேசியக் கூட்டமைப்பின் உறுப்பினரும் ஆவார்.

## ஈழமக்கள் புரட்சிகர விடுதலை முன்னணியில்

## அரசியலில்
1989 நாடாளுமன்றத் தேர்தலில் யாழ்ப்பாண மாவட்டத்தில் போட்டியிட்டு தேர்ந்தெடுக்கப்பட்டு ஆகத்து 1994 வரை நாடாளுமன்ற உறுப்பினராக இருந்தார்.

2004 தேர்தலிலும், பின்னர் 2010 தேர்தலிலும் மீண்டும் யாழ்ப்பாண மாவட்டத்தில் போட்டியிட்டுத் தெரிவானார்.

## மேற்கோள்கள்

## வெளியிணைப்புகள்

பகுப்பு:இலங்கை அரசியல்வாதிகள்
பகுப்பு:1957 பிறப்புகள்
பகுப்பு:ஈழமக்கள் புரட்சிகர விடுதலை முன்னணியின் உறுப்பினர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கை இந்துக்கள்
பகுப்பு:வாழும் மக்கள்
பகுப்பு:இலங்கையின் 9வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
புனலும் மணலும்

**புனலும் மணலும்** ஆ. மாதவன் எழுதிய முதல் தமிழ் நாவல். 1972ல் வெளிவந்தது. காலச்சுவடு பதிப்பகம் ”காலச்சுவடு கிளாசிக்ஸ்” வரிசையில் இதை வெளியிட்டிருக்கிறது.

இந்நாவல் திருவனந்தபுரம் கரமனை ஆற்றில் மணல் அள்ளி வாழும் மக்களைப்பற்றிய கதை. பாச்சி என்ற மையக்கதாபாத்திரம் அழகற்ற குரூபி. அவளை அவள் தந்தை வெறுக்கிறார். அவள் அவரை நேசித்து பாதுகாத்து வந்தபோதிலும்கூட வெறுப்பு கூடிக்கூடி வருகிறது. காரணம் அவளுடைய அழகின்மைதான். கடைசியில் அவள் கரமனை ஆற்றில் மூழ்கிச்சாக தந்தையே காரணமாக அமைகிறார். வாழ்க்கையை உள்ளபடியே சொல்ல முயலும் இயல்புவாத அழகியல் கொண்ட நாவல். காமத்தையும் வன்முறையையும் அப்படியே சொல்கிறது. நீதி ஒழுக்கம் என எதையும் முன்வைப்பதில்லை.

பகுப்பு:ஆ. மாதவனின் புதினங்கள்
பகுப்பு:சான்று எதுவும் தரப்படாத கட்டுரைகள்
கிருஷ்ணப்பருந்து

**கிருஷ்ணப்பருந்து** ஆ. மாதவன் எழுதிய தமிழ் நாவல். 1974ல் வெளிவந்தது. மாதவனின் மிகச்சிறந்த நாவலாக இது கருதப்படுகிறது.

திருவனந்தபுரம் சாலை கடைத்தெருவை பின்னணியாகக் கொண்ட படைப்பு. இது துறவு வாழ்க்கை வாழும் ஒருவருக்கும் அவரை நம்பி வாழும் ஒரு குடும்பத்திற்கும் உள்ள உறவைச் சித்தரிப்பது. குறிப்பாக ராணி என்ற பெண் மீது சாமியாருக்கு ஆழத்தில் ஓர் காம விழைவு உள்ளது. அது ஒரு தருணத்தில் வெளிப்படுகிறது. சாமியார் தன்னை தானே கண்டுகொள்ளும் தருணமாக அது உள்ளது. அவரது காம விழைவை குறியீடுகள் மூலம் நுட்பமாகச் மாதவன். இந்நாவலில் கூறியுள்ளார்.

பகுப்பு:ஆ. மாதவனின் புதினங்கள்
பகுப்பு:சான்று எதுவும் தரப்படாத கட்டுரைகள்
இனி நான் உறங்கட்டும்

**இனி நான் உறங்கட்டும்** மலையாள எழுத்தாளர் பி. கெ. பாலகிருஷ்ணன் எழுதிய நாவல். மலையாளத்தில் ”இனி ஞான் உறங்ஙட்டே?” என்ற தலைப்பில் வெளியான இதை, ஆ.மாதவன் தமிழாக்கம் செய்துள்ளார். இதனை சாகித்ய அகாதமி வெளியிட்டிருக்கிறது. இது காவியச்சுவை கொண்ட துயரமான படைப்பு இது.

இந்நாவல் 1978 ல் வயலார் விருது பெற்றது. இது மகாபாரத நாவல். கர்ணனை மையக் கதாபாத்திரமாகக் கொண்டது. கர்ணன் எல்லா திறமைகள் இருந்தும் விதியால் தோற்கடிக்கப்பட்டவன். அந்த விதி அவனுடைய நற்பண்புகளையே பயன்படுத்திக்கொண்டது. கர்ணன் மேல் பாஞ்சாலிக்கு காதல் இருந்தது. கர்ணனைப்பற்றி பாஞ்சாலியின் நினைவாக விரியும் இந்நாவல் அவள் போர் முடிந்தபின் இனிமேலாவது நான் தூங்குகிறேனே என தனக்குத்தானே சொல்லிக்கொள்ளும் இடத்தில் முடிகிறது

பகுப்பு:தமிழ்ப் புதினங்கள்
கழிப்பு

**கழிப்பு ** (Excretion) எனப்படுவது வளர்சிதை மாற்றத்தின் கழிவுப் பொருட்களும் பிற பயன்றற பொருட்களும் ஓர் உயிரினத்திலிருந்து வெளியேற்றப்படுவதைக் குறிக்கும். இது அனைத்து வகையான உயிரரினங்களுக்கும் மிகத் தேவையான செய்கையாகும். இது செரிமானத்தின் இறுதியில் வெளியேற்றப்படும் மலக்கழிவினின்றும் வேறுபட்டது. அவ்வாறே சுரத்தல் என்ற செயற்பாட்டில் உயிரணுவிலிருந்து வெளியாகும் பொருட்களுக்கு பிற சிறப்புப்பணிகள் இருப்பதால் கழிப்பு இதனினின்றும் வேறானது.

நுண்ணுயிர்களில் கழிவுப் பொருட்கள் உயிரணுவின் மேற்பாகத்திலிருந்தே நேரடியா வெளியேற்றப்படுகின்றன. பன்உயிரணு உயிரிகள் சிக்கலான கழிவுமுறைகளைக் கையாளுகின்றன.உயர்ந்த தாவரம்|தாவரங்கள் இலைத்துளைகள் வழியே வளிமமாக வெளியேற்றுகின்றன. விலங்குகள் "சிறப்பு கழிப்பு உறுப்பு"க்களைக் கொண்டுள்ளன.

## மேலும் பார்க்க
* மலம் கழித்தல்
* மலம்
* ஏப்பம்
* மூச்சுவிடல்
* சிறுநீரகம்

## மேற்கோள்கள்


## வெளியிணைப்புகள்
* UAlberta.ca, Animation of excretion

பகுப்பு:வளர்சிதைமாற்றம்
பகுப்பு:தன்னியல்பு வினைகள்
பகுப்பு:சமிபாட்டுத்தொகுதி
கடைத்தெருவின் கலைஞன் (நூல்)

**கடைத்தெருவின் கலைஞன்** ஆ. மாதவனைப் பற்றி ஜெயமோகன் எழுதிய நூல்.விஷ்ணுபுரம் இலக்கிய விருதின் ஒரு பகுதியாக  தமிழினி பதிப்பகத்தால் 2010 திசம்பரில் வெளியிடப்பட்டது. மூத்த தமிழ் எழுத்தாளர்களுக்கு இளையோரால் அளிக்கப்படும் விருது இது. இந்நூலில் மாதவனைப்பற்றிய இரு நீண்ட திறனாய்வுக் கட்டுரைகளும் மாதவனைப்பற்றிய ஜெயமோகனின் அனுபவக்குறிப்பும் மாதவனுடன் நீண்டபேட்டியும் உள்ளது. பேட்டியில் மாதவன் தன்னுடைய வாழ்க்கையைப்பற்றி மிக விரிவாகப் பேசுகிறார். எம். வேதசகாய குமார் முன்னுரை எழுதியிருக்கிறார்.

பகுப்பு:ஜெயமோகனின் நூல்கள்
உலோகம் (புதினம்)

**உலோகம்** ஜெயமோகன் எழுதிய நாவல். 2010ல் கிழக்கு பதிப்பகம் வெளியுட்டது.

## கதை
ஈழப்போரைப் பின்னணியாகக் கொண்ட புதினம். ஈழத்தின் போராளிக்குழு ஒன்றால் எதிர்போராளிக்குழு தலைவரைக் கொல்ல ஒருவன் அனுப்பப்படுகிறான். அவன் பலவருடங்கள் மெல்லமெல்ல முன்னேறி அந்த தலைவருடனேயே தங்கியிருக்கிறான். அவரை நன்றாக அறிமுகம் செய்துகொண்டு நெருக்கமானவனாக ஆகிறான். அப்போது கொலைக்கான உத்தரவு வருகிறது. எந்த போராக இருந்தாலும் அது மனிதர்களை ஆயுதங்களாக ஆக்கவே உதவும் என்ற மையக்கருவை ஒட்டி எழுதப்பட்ட நாவல். கதைநாயகன் ஓர் உலோக ஆயுதம் போன்றவன் என்கிறது.

பகுப்பு:ஜெயமோகனின் புதினங்கள்
இரவு (புதினம்)

**இரவு** ஜெயமோகன் எழுதிய சிறிய நாவல். 2010இல் தமிழினி வெளியீடாக வந்தது.

பகல் முழுக்க தூங்கிவிட்டு இரவு விழித்திருக்கும் ஒரு சிறிய சமூகத்திற்குள் நுழையும் ஒருவனைப் பற்றிய கதை இது. பெரிய மிருகங்கள் எவையும் பகலில் விழித்திருப்பதில்லை. அவை இரவில் மட்டுமே வாழ்கின்றன என இவர்கள் நினைக்கிறார்கள். இரவே அழகானது பகல் அழகற்றது என்கிறார்கள். நாவல் இரவை குறியீடாக மாற்றுகிறது. மனித மனத்தின் ஆழத்தில் உள்ள இருண்ட பகுதிகளை இரவு என்று அது வகுத்துரைக்கிறது. இரவின் விரிவான வர்ணனைகள் கொண்ட படைப்பு.

## வெளியிணைப்புகள்
இரவு முன்னுரை

பகுப்பு:ஜெயமோகனின் புதினங்கள்
அழைப்பு அட்டை

**அழைப்பு அட்டை** *(Visiting Card)* என்பது தனி நபர் முதல், பெரும் வணிக நிறுவனங்கள் வரை வாடிக்கையாளர்களுக்கு வழங்குவதற்கான அட்டையாகும். பொதுவாக இதில் பெயரும் முகவரியும் அச்சிடப்பட்டிருக்கும். இவை முதன் முதலில் 15ம் நூற்றாண்டில் சீனாவில் பயன்படுத்தப்பட்டன.

## மேற்கோள்கள்

பகுப்பு:வணிகவியல்
கன் சண்டை

**கன் சண்டை** (*Battle of Caen*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். இதில் பிரிட்டானியத் தரைப்படை நாசி ஜெர்மனியின் ஆக்கிரமிப்பில் இருந்த பிரான்சின் கன் நகரைத் தாக்கிக் கைப்பற்றியது.

பிரான்சு மீதான நேச நாட்டு கடல்வழிப் படையெடுப்பு ஜூன் 6, 1944ல் தொடங்கியது. பிரான்சின் நார்மாண்டி கடற்கரைப் பகுதியில் இப்படையெடுப்பு நிகழ்ந்தது. கன், நார்மாண்டி பகுதியின் மிகப்பெரிய நகரம். நார்மாண்டியிலிருந்து பிரான்சின் பிறபகுதிகளுக்குச் செல்லும் சாலைச் சந்திப்பாக விளங்கியது. இதனைப் பயன்படுத்தி எதிர்த்தாக்குதலுக்கு ஜெர்மானியர்கள் படைகளை விரைவில் நகர்த்தும் சாத்தியமிருந்தது. ஓர்ன் ஆறு மற்றும் கன் கால்வாய் ஆகிய நீர்நிலைகளுக்கு அருகே அமைந்திருந்தது. இந்நீர்நிலைகள் நேச நாட்டுப் முன்னேற்றத்துக்குப் பெரும் தடைகளாக இருந்தன. மேலும் கானை சுற்றிய பகுதிகள் சமவெளியாக இருந்ததால் விமான ஓடு தளங்களை அமைக்க ஏற்றதாக அமைந்தன. இந்த மூன்று காரணங்களால் நேச நாட்டு உத்தியாளர்கள் கன் நகரைக் கைப்பற்ற விரும்பினர். படையெடுப்பு துவங்கிய ஜூன் 6 முதல் ஆகஸ்ட் மாத முதல் வாரம் வரை கன் நகரைக் கைப்பற்ற நேச நாட்டுப் படைகள் பல முயற்சிகள் மேற்கொண்டன.

சுவார்ட் கடற்கரையில் தரையிறங்கிய பிரிட்டானிய 3வது காலாட்படை டிவிசன் கன் நகரைக் கைப்பற்ற மேற்கொண்ட முயற்சி வெற்றியடையவில்லை. நகரின் வடக்குப் பகுதியில் ஒரு பாலமுகப்பை மட்டுமே அவர்களால் கைப்பற்ற முடிந்தது. கன் மீதான அடுத்த கட்ட தாக்குதல் ஜூன் 9ம் தேதி தொடங்கியது. பெர்ச் நடவடிக்கை என்ற குறிப்பெயரிடப்பட்டிருந்த இத்தாக்குதலும் பத்து நாட்கள் சண்டைக்குப்பின் தோல்வியில் முடிவடைந்தது. அடுத்து கனை சுற்றி வளைக்கும் முயற்சியில் நேச நாட்டுப் படைகள் ஈடுபட்டன. மார்ட்லெட் நடவடிக்கை, எப்சம் நடவடிக்கை ஆகியவற்றின் மூலம் ஜூன் இறுதி வாரத்தில் நகரின் தெற்கில் பல பகுதிகள் கைப்பற்றப்பட்டன. ஜூலை மாதம் நடைபெற்ற விண்ட்சர் நடவடிக்கை, ஜூபிடர் நடவடிக்கை, குட்வுட் நடவடிக்கை மற்றும் சார்ண்வுட் நடவடிக்கையின் மூலம் நகரின் பல பகுதிகள் கைப்பற்றப்பட்டன. மேலும் சில வார சண்டைக்குப் பின்னர் ஆகஸ்ட் 6ம் தேதி கன் முழுவதும் நேச நாட்டுப் படைகள் வசமானது.

## படங்கள்

File:Tillysherman.jpg|பிரிட்டானிய ஷெர்மன் ரக டாங்குகள்
File:Bundesarchiv Bild 101I-738-0267-21A, Villers-Bocage, zerstörte Militärfahrzeuge.jpg|கான் சண்டையில் சேதமடைந்த கவச வண்டிகள்
File:Operationepsom.jpg|குண்டுகளைச் சுமந்து செல்லும் சரக்கு வண்டியொன்று வெடித்து சிதறுகிறது
File:The British Army in Normandy 1944 B6897.jpg|கன் நகரின் கண்ணி வெடிகளை அகற்றும் பிரிட்டானியப் பொறியாளர்கள்


## மேற்கோள்கள்

பகுப்பு:மேற்குப் போர்முனை (இரண்டாம் உலகப் போர்)
பகுப்பு:1944 நிகழ்வுகள்
பகுப்பு:செருமன் வரலாறு
பகுப்பு:பிரான்சின் வரலாறு
குள்ளச்சித்தன் சரித்திரம்

**குள்ளச்சித்தன் சரித்திரம்** யுவன் சந்திரசேகர் எழுதிய தமிழ்ப் புதினம். 2003ல் தமிழினி பதிப்பகம் இதை வெளியிட்டது.

## கதை
இப்புதினம் பின் நவீனத்துவ பாணியில் எழுதப்பட்டது. மையமற்ற கதை ஓட்டம் கொண்டது. பல்வேறு தனித்தனிக் கதைகள் வழியாக ஒரு விஷயத்தை பல்வேறு கோணங்களில் சொல்லக்கூடிய அமைப்பு உடையது. 

குள்ளச்சித்தன் என்று பெயருடைய ஒரு சித்தபுருஷரை வெவ்வேறு மனிதர்கள் வெவ்வேறு காலகட்டங்களில் தங்கள் வாழ்க்கையில் சந்திக்கிறார்கள். சிலருக்கு அவர் வாழ்க்கையின் பிரச்சினைகளை தீர்த்து வைக்கிறார். சிலருக்கு அவர் மெய்ஞானம் அளிக்கிறார். அவர் ஒரே சமயம் பல இடங்களிலும் காட்சியளிக்கிறார்.

ராக கண்ணப்பன், சிவப்பி என்ற செட்டியார் ஜாதி தம்பதிகளின் பிள்ளையில்லாக்குறையை சித்தர் தீர்க்கிறார். ஹாலாஸ்யம் என்பவருக்கு மெய்ஞானம் அளிக்கிறர். இவ்வாறு பல்வேறு சாதி, இடம் சார்ந்த கதைகளைச் சொல்லும் போது அவற்றுக்கான வட்டாரவழக்குகள் அனைத்தையும் யுவன் சந்திரசேகர் சிறப்பாக பயன்படுத்துகிறார். யுவன் சந்திரசேகர் மாற்றுமெய்மை என்பதில் நம்பிக்கை கொண்டவர் மாற்றுமெய்மை என்பது இந்த உலகில் நம் புலன்களால் அறியப்படும் மெய்மைக்கு அடியில் இருக்கும் அறியமுடியாத இன்னொரு மெய்மையாகும். இந்நாவலும் மாற்றுமெய்மையை பேசுவதே.

## விமர்சனம்
ஜெயமோகன், ’யுவன் சந்திரசேகர் எழுதிய குள்ளச் சித்தன் சரித்திரத்தை மீபொருண்மை மாய யதார்த்த படைப்பு என வகைப்படுத்தலாம் என்கிறார். இந்த வகைக் கதைகளுக்கு தமிழில் அதிக உதாரணங்கள் இல்லை. 
புதுமைப்பித்தனின் ‘பிரம்ம ராட்சஸ்’ போன்ற கதைகளுக்குப் பின் இவ்வடிவத்தை இதுசார்ந்த பிரக்ஞையுடன் எழுதி நோக்கியவர் பிரமிள். அவரது ‘ஆயி’ இவ்வகையில் குறிப்பிடத்தக்க ஆக்கம் என்கிறார்.

## மேற்கோள்கள்

## வெளி இணைப்புகள்
*மாற்றுமெய்மையின் மாயமுகம் 

.

பகுப்பு:யுவன் சந்திரசேகரின் புதினங்கள்
மணல்கேணி (புதினம்)

**மணல்கேணி** யுவன் சந்திரசேகர் எழுதிய தமிழ் நாவல். சுயசரிதைத் தன்மை கொண்ட படைப்பு இது. 2008ல் உயிர்மை பதிப்பகம் இந்நூலை வெளியிட்டது.

## கதை
கதைநாயகன் கிருஷ்ணன், அவரது மனைவி பத்மினி, அவர்களின் இரு குழந்தைகள், நண்பன் சுகவனம், வழிகாட்டியும் நண்பருமான இஸ்மாயீல், கிருஷ்ணனின் அப்பா, அம்மா, அண்ணா அண்ணிக்கள் என பல கதாபாத்திரங்கள். மற்றும் கிருஷ்ணன் வங்கி ஊழியன். இலக்கியவாதியும்கூட.  

பல்வேறு தனித்தனிக் கதைகளின் தொகுதியாக இந்த நாவல் உள்ளது. இது யுவன் சந்திரசேகரின் கதைசொல்லும் முறை. இக்கதைகளில் யுவன் சந்திரசேகரின் இயல்பை கொண்ட கிருஷ்ணன் சஞ்சலம் கொண்டவன். எதிர் தன்மை கொண்டவன் இஸ்மாயீல். கிருஷ்ணனின் நினைவில் அவன் அப்பா முக்கியமான இடத்தை வகிக்கிறார்

இந்த நூலின் அமைப்பு என்பது நூற்றியிரு குறுங்கதைகளின் தொகுப்பு. சுய அனுபவத்தின் ஒரு துளியையே ஒரு குறுங்கதை என்று யுவன் சந்திரசேகர் முன்வைக்கிறார். இக்கதைகள் அனைத்துக்குமே ‘நினைவுகூரல்‘ என்ற அம்சம் உள்ளது. முதல் கதை அப்பாவின் மரணச்செய்தியை கேட்க நேர்ந்த தருணத்தின் சித்திரம். அது கிருஷ்ணனின் வாழ்க்கையில் ஒரு திருப்புமுனை. அவனுக்கு உலகத்தில் ஆதரவாகவும் நெருக்கமாகவும் இருந்தவர் அவர் ஒருவரே. அவரது மரணம் கிருஷ்ணனின் சின்னஞ்சிறு உலகை நிராதரவான ஒன்றாக ஆக்குகிறது. அங்கிருந்து ஆரம்பித்து கரட்டுப்பட்டிக்கு தன் அப்பா இருந்த இடத்தை காண சென்னையில் இருந்து திரும்பிவரும் கிருஷ்ணன் வரையிலான பல தனிநிகழ்ச்சிகளை தொகுத்து இந்த நாவலை அமைத்திருக்கிறார்

## வெளி இணைப்புகள்
*கதைநிலம்

பகுப்பு:யுவன் சந்திரசேகரின் புதினங்கள்
நற்றங் கொற்றனார்

**நற்றங் கொற்றனார்** சங்ககாலப் புலவர்களில் ஒருவர். அவரது ஒரே ஒரு பாடல் நற்றிணை 136 எண்ணுள்ள பாடலாக அமைந்துள்ளது. 
## பாடல் சொல்லும் செய்தி
தலைவி தன் தோழியிடம் சொல்கிறாள்.

தலைவன் தன் விருப்பப்படி நடந்துகொள்ளாமல் அவன் விருப்பப்படி பொருள் தேடச் சென்றது சரிதான் என்கிறாள்.

இதற்கு ஒர் உவமை

கொடிய பிணியால் வருந்துபவருக்கு மருத்துவன் பிணியாளி விரும்பிய உணவைத் தராமல் மருந்தைத் தருகிறான். தான் நினைக்கும் பத்திய உணவு தந்து வருத்துகிறான். அதுபோலவே தலைவன் பொருள் தேடும் பணியை மேற்கொண்டுள்ளான்.

பகுப்பு:சங்கப் புலவர்கள்
நற்சேந்தனார்

**நற்சேந்தனார்** சங்ககாலப் புலவர்களில் ஒருவர். அவரது பாடல் ஒன்றே ஒன்று மட்டும் சங்கநூல் தொகுப்பில் உள்ளது. அது நற்றிணை 128 எண் கொண்ட பாடலாக அமைந்துள்ளது.
## பாடல் சொல்லும் செய்தி
தினைப்புனம் காவலின்போது ஒருவன் வந்து என் முதுகைத் தழுவினான். அவன் நினைவுதான் என்னை வாடச் செய்துள்ளது. - இவ்வாறு தலைவி தன் தோழியிடம் சொல்லி அறத்தொடு நிற்கிறாள்.
### உவமை நலம்
தலைவி தலைவன் நினைவால் வாடியுள்ளதை விளக்கும் உவமைகள்
* சூரிய வெளிச்சத்தில் வைத்த விளக்கைப் போலக் காணப்பட்டாள்.
* பாம்பு விழுங்கிய (கிரகணம் பிடித்த) மதியம் போல அவள் நெற்றி ஒளி மங்கிப் போயிற்று.
* ஒரு உயிரை இரண்டாகப் பிரித்து வைத்தது போன்று இணை பிரியாதவர்கள்.

பகுப்பு:சங்கப் புலவர்கள்
வயல்வெளிப் பதிப்பகம்

### '''[https://vayalvelipathippagam.blogspot.com/ வயல்வெளிப்] பதிப்பகம்''' தமிழ் நாட்டில் [[அரியலூர் மாவட்டம்]], [[இடைக்கட்டு]] என்னும் ஊரில் செயல்படும் ஒரு தமிழ்ப் பதிப்பகம். தமிழ் நூல்களை வெளியிடும் நோக்கில் இப்பதிப்பகம் தொடங்கப்பட்டது. ”மராட்டியர் ஆட்சியில் தமிழகமும் தமிழும்” என்னும் தலைப்பிலான நூலை முதன்முதல் வெளியிட்ட இப்பதிப்பகம் பதினைந்துக்கும் மேற்பட்ட நூல்களை வெளியிட்டுள்ளது. விடுதலைப் போராட்ட வீரர் வெ. துரையனார் அடிகள் (தன்வரலாறு), பொன்னி ஆசிரிய உரைகள், பொன்னி பாரதிதாசன் பரம்பரை, மணல்மேட்டு மழலைகள், பாவலர் [[முடியரசன்|முடியரசனாரின்]] தமிழ்த்தொண்டு, வாய்மொழிப்பாடல்கள், நாட்டுப்புறவியல், அயலகத் தமிழறிஞர்கள், இணையம் கற்போம் உள்ளிட்ட நூல்கள் இப்பதிப்பகத்தால் வெளியிடப்பட்டுள்ளன.

**வயல்வெளிப் பதிப்பகம் வெளியிட்டுள்ள முனைவர் மு. இளங்கோவன் நூல்கள்**

1.    மாணவராற்றுப்படை (1990)

2.    பனசைக்குயில் கூவுகிறது (1991)

3.    அச்சக ஆற்றுப்படை (1992)

4.    மராட்டியர் ஆட்சியில் தமிழகமும் தமிழும் (1994)

5.    விடுதலைப் போராட்ட வீரர் வெ. துரையனார் அடிகள்(1995)

6.    பாவலர் முடியரசனாரின் தமிழ்த்தொண்டு(1996)

7.    இலக்கியம் அன்றும் இன்றும் (1997)

8.    மணல்மேட்டு மழலைகள் (1997)

9.    வாய்மொழிப் பாடல்கள் (2001)

10.  பாரதிதாசன் பரம்பரை (2001)

11.  பழையன புகுதலும் (2002)

12.  அரங்கேறும் சிலம்புகள்(2002)

13.  பொன்னி பாரதிதாசன் பரம்பரை (2003)

14.  பொன்னி ஆசிரியவுரைகள் (ப.ஆ.) (2004)

15.  நாட்டுப்புறவியல் (2006)

16.  அயலகத் தமிழறிஞர்கள் (2009)

17.  கட்டுரைக் களஞ்சியம்(2013)

18.  செவ்விலக்கியச் சிந்தனைப் புதையல்(2013)

19.  இணையம் கற்போம்(2016)

20.  தொல்லிசையும் கல்லிசையும் (2019)

21.  இசைத்தமிழ்க் கலைஞர்கள் – நோக்கீட்டு நூல் (2022)
பகுப்பு:தமிழ்ப் பதிப்பகங்கள்
நற்றமனார்

**நற்றமனார்** சங்ககாலப் புலவருள் ஒருவர். அவரது பாடலாக நற்றிணை நானூற்றுள் 133 ஆம் பாடல் ஒன்று மட்டும் உள்ளது.

## பாடல் சொல்லும் செய்தி
இரும்பைக் காய்ச்சிக் கருவிகள் செய்யும் கொல்லன் சில வேளைகளில் உலையில் தீ கொழுந்து விட்டு எரிவதைத் தணிக்கப் பனைமடல் கிண்ணத்தில் தண்ணீரை அள்ளி உலையில் தெளிப்பான். அப்போது உலையில் கொழுந்து விட்டு எரியும் தீ சற்றே தணியும்.

ஊர்மக்கள் அவனுக்கும் அவளுக்கும் உள்ள உறவைப்பற்றிப் பேசும் சொல் சற்றே அவளுக்கு அவன் மீதுள்ள வேட்கையைத் தணிக்கிறதாம் - தலைவி சொல்கிறாள்.

பகுப்பு:சங்கப் புலவர்கள்
நன்பலூர்ச் சிறுமேதாவியார்

**நன்பலூர்ச் சிறுமேதாவியார்** சங்ககாலப் புலவர்களில் ஒருவர். இரண்டு பாடல்கள் இவரால் பாடப்பட்டவை. இரண்டுமே அகப்பொருள்  முல்லைத் திணையைச் சேர்ந்தவை. மேலான அறிவுள்ளவரை மேதாவி எனக் குறிப்பிடுவது வழக்கம். இவரது ஊர் நன்பலூர். 
## இவர் சொல்லும் செய்திகள்
* ஆடுகளை ஒன்று திரட்ட இடையன் வீளை என்னும் வாய்ஊதல் ஒலியை எழுப்புவான். அந்த ஒலியைக் கேட்டுப் பயந்து முயல் பயந்து ஓடிப் புதருக்குள் ஒடுங்கிக்கொள்ளுமாம்.
* வினை முற்றி மீளும் தலைமகன் தன் தேர்ப்பாகனிடம் சொல்கிறான். இடையன் விளைந்து கிடக்கும் முதைபுனம் காவல்புரியும் ஊர்தான் என் தலைவி வாழும் ஊர். (விரைந்து தேரைச் செலுத்துக)
* முசுண்டைச் செடி குவிந்த இலைகளையும், வெண்மையான பூக்களையும் கொண்டது. வானத்தில் மீன்கள் பூத்துக் கிடப்பது போல இது மழைக்காலத்தில் பூத்துக் கிடக்கும்.
* இடையன் முல்லைப் பூவையும், தோன்றிப் பூவையும் இதனோடு விரவி வரும்படி கண்ணியாகக்  கட்டி அணிந்துகொள்வான். தன் வன்புலம் என்னும் ப்ன்செய் நிலத்தில் விளைந்திருக்கும் விளைச்சளை மேயவரும் காட்டுப் பன்றிக்கு இரவில் காவல் புரிவான். அப்போது அவன் கையில் கொள்ளி என்னும் தீப்பந்தம் வைத்திருப்பான். கையில் வைத்திருக்கும் கொம்பை ஊதுவான். அந்தக் கொம்பு ஊதலைக் கேட்டுக் குள்ளநரிகள் உளம்பும்(ஊளையிடும்).
* தலைமகளைத் திருமணம் செய்துகொண்டு விருந்தாளியாக வருக, இரவில் வரவேண்டாம் என்று தோழி தலைமகனுக்கு அறிவுறுத்துகிறாள்.
* துரு என்னும் ஆட்டுப் பாலில் விளைந்த தயிர், புற்றில் விளைந்து பறக்கும் ஈசலைப் பிடித்துப் போட்டுச் சமைத்த புளிச்சுவை கொண்ட வரகரிசிச் சோறு, அத்துடன் ஆவின் பாலில் காய்ச்சிய வெண்ணெய் ஆகியவை இடையர் தரும் விருந்தாகும். திருமண விருந்தில் பால்சோறும் உண்டு.
* முள்வேலி, முடம்பட்ட பந்தல்கால், புதுப்பானை போல் செந்நிறம் கொண்ட வீட்டுச்சுவர் - இவற்றைக் கொண்டது இடையர் சிற்றில்.
### பழந்தமிழ்
* ஐதுபடு கொள்ளி = எரியாமல் புகைந்துகொண்டே இருக்கும் தீப்பந்தம்
* கருங்கோடு = கொம்பு என்னும் ஊதல்
* பம்பிய = செடிகொடிகள் புதராகிக் கிடக்கின்ற
* முதைபுனம் = விளைந்திருக்கும் முல்லைநிலம்
## அடிக்குறிப்பு

பகுப்பு:சங்கப் புலவர்கள்
பொபி ஃபாரெல்

**ரொபேர்ட்டொ "பொபி" அல்ஃபொன்சோ ஃபாரெல்** (அக்டோபர் 6, 1949 — டிசம்பர் 30, 2010) என்பவர் 1970களில் மிகவும் பிரபலமான பொனி எம். என்ற பாப் இசை மற்றும் திசுக்கோ குழுவின் ஒரு உறுப்பினரும், நடனக்காரரும், பாடகரும் ஆவார். ஃபாரெல் ஆம்ஸ்டர்டாமில் வசித்து வந்தார்.

## இளமைக்காலம்
கரிபியன் நாடான நெதர்லாந்து அண்டிலிசுவில் உள்ள அருபா தீவில் ஃபாரெல் பிறந்தார். தனது 15வது அகவையில் தனது பள்ளிப்படிப்பை முடித்து இரண்டாண்டுகள் மாலுமியாகப் பணியாற்றியபோது பல நாடுகளுக்கும் சென்று சென்று, நோர்வேயில் தனது வாழ்க்கையை ஆரம்பித்தார். அங்கிருந்து நெதர்லாந்து சென்று சில காலம் நடனக்காரராகத் தொழிலை ஆரம்பித்து [பின்னர் அங்கிருந்து [செருமனி சென்றார்.

## பொனி எம். இசைக்குழுவில்
செருமனியில் அப்போது புதிதாக ஆரம்பிக்கப்பட்ட பொனி எம். என்ற பாப் இசைக் குழுவில் இணைத்துக் கொள்ளப்பட்டார். 1978 ஆம் ஆண்டில் "டாடி கூல்" என்ற தனது முதலாவது பாடல் மூலம் பொனி எம். குழு புகழ் பெற்றது. அதே ஆண்டு "றிவர்ஸ் ஒஃப் பாபிலோன்" என்ற பாடலுடன் சேர்ந்து ஐக்கிய இராச்சியத்தில் முதல் தரப் பாடலாகத் தேர்ந்தெடுக்கப்பட்டிருந்தது. பிரித்தானியாவில் மட்டும் 2 மில்லியன் இசைத்தட்டுகள் விற்கப்பட்டன.

1986 ஆம் ஆண்டில் பொனி எம். இசைக்குழு கலைக்கப்பட்டதை அடுத்து, ஃபாரெல் தனியே வெறு மூன்று பெண் பாடகர்களுடன் இணைந்து "Bobby Farrell of Boney M." என்ற பெயரில் தனது இசைப்பயணத்தை மேற்கொண்டார்.

## மறைவு
பொபி ஃபாரெல் 2010, டிசம்பர் 30 இல் உருசியாவின் சென் பீட்டர்ஸ்பேர்க் நகரில் உள்ள ஒரு விடுதியில் காலமானார். இறப்பதற்கு முதல் நாள் ஒரு நடன விழாவில் தனது குழுவுடன் கலந்து கொண்டார். இறப்பிற்கான காரணம் தெரிவிக்கப்படவில்லை. இவருக்கு ஒரு மகனும் ஒரு மகளும் உள்ளனர்.

## மேற்கோள்கள்

## வெளி இணைப்புகள்
* பொபி ஃபாரெலின் இணையத்தளம் 
* இறப்புக் குறித்து ஐடிஎன் அறிக்கை 

பகுப்பு:1949 பிறப்புகள்
பகுப்பு:2010 இறப்புகள்
பகுப்பு:நெதர்லாந்து மக்கள்
பகுப்பு:பாப் இசைக் கலைஞர்கள்
மாங்காடு

**மாங்காடு** என்ற தலைப்பில் உள்ள கட்டுரைகள்:

## ஊர்கள்
*மாங்காடு (காஞ்சிபுரம்) - தமிழ்நாடு காஞ்சிபுரம் மாவட்டத்தில் உள்ள நகராட்சி
*மாங்காடு (புதுக்கோட்டை) - தமிழ்நாடு புதுக்கோட்டை மாவட்டத்தில் உள்ள ஊர்
*மாங்காடு (மட்டக்களப்பு) - இலங்கை, மட்டக்களப்பு மாவட்டத்தில் உள்ள ஊர்

## கோயில்கள்
* மாங்காடு காமாட்சி அம்மன் கோயில், காஞ்சிபுரம், மாங்காடு என்ற ஊரில் உள்ளது.
* மாங்காடு மகா விஷ்ணு கோயில் - மட்டக்களப்பு மாங்காட்டில் உள்ளது.

## வேறு
*மாங்காடு ராமச்சந்திரன் - இயக்குநர்

----
நிழல்வெளிக் கதைகள் (நூல்)

**நிழல்வெளிக்கதைகள்** ஜெயமோகன் எழுதிய [அமானுடக் கதைகளின்] தொகுப்பு. இதை [கிழக்கு பதிப்பகம் வெளியிட்டிருக்கிறது. 

## உள்ளடக்கம்
இத்தொகுப்பில் தம்பி போன்ற கதைகள் உளவியல் பகுப்பாய்வுக்கோணத்தில் உள்ளன. யக்‌ஷிக்கதைகளின் சாயலில் ஏழுநிலைப்பந்தல் போன்ற கதைகள் உள்ளன.

பேய்க்கதைகளும் தேவதைக்கதைகளும் மனிதகுலத்தின் ஆரம்பகாலம் முதல் உள்ளன. இவை இயற்கையின் மர்மங்கலையும் மனித ஆழ்மனத்தின் மர்மங்களையும் பற்றித்தான் பேசுகின்றன. மேலும் இவை முக்கியமான குறியீடுகளை முன்வைக்கின்றன. பேய்க்கதைகளை அதீத உளவியல்கதைகளாகவே அணுகவேண்டும் என்று ஜெயமோகன் குறிப்பிடுகிறார். அந்த கோணத்தில் எழுதப்பட்ட கதைகள் இவை.

பகுப்பு:ஜெயமோகனின் நூல்கள்
கண்ணீரைப் பின் தொடர்தல் (நூல்)

**கண்ணீரைப் பின் தொடர்தல்** ஜெயமோகன் எழுதிய கட்டுரை நூல். சிறந்த 20 இந்திய நாவல்களாக ஆசிரியர் கருதுபவற்றின் கதைகளைச் சொல்லி சிறப்புகளை அறிமுகம் செய்கிறது.

## உள்ளடக்கம்
இந்நூலில் ஜெயமோகன் அவரது மனம் கவர்ந்த இருபத்திரண்டு நாவல்களை ஆராய்கிறார். வங்க நாவல்களான ஆரோக்கிய நிகேதனம் (தாராசங்கர் பானர்ஜி), பதேர்பாஞ்சாலி (விபூதிபூஷண் பந்த்யோபாத்யாயா), நீலகண்ட பறவையைத்தேடி (அதீன் பந்த்யோபாத்யாய), கன்னட நாவல்களான மண்ணும் மனிதரும் (சிவராம காரந்த்), ஒரு குடும்பம் சிதைகிறது (எஸ்.எல்.பைரப்பா), உருது நாவலான அக்னி நதி (குர் அதுல் ஐன் ஹைதர்), குஜராத்தி நாவலான வாழ்க்கை ஒரு நாடகம் (பன்னாலால் பட்டேல்) போன்றவற்றை உலகப் பேரிலக்கியங்கள் எதற்கும் நிகரானவை என்று தன் கருத்தாகச் சொல்கிறார்.

## தொடுப்பு
*கண்ணீரைப்பின் தொடர்தல்

பகுப்பு:ஜெயமோகனின் நூல்கள்
சு. ரா - நினைவின் நதியில் (நூல்)

**சு.ரா - நினைவின் நதியில்** எழுத்தாளர் சுந்தர ராமசாமியைப்பற்றி ஜெயமோகன் எழுதிய நினைவுச்சித்திரம் இந்நூல். 2004ல் சுந்தர ராமசாமி மறைந்ததும் இந்நூல் எழுதப்பட்டது. உயிர்மை பதிப்பகம் இதை வெளியிட்டிருக்கிறது. இந்நூலின் முதல் பகுதி உயிர்மை இதழில் வெளிவந்தது 

## உள்ளடக்கம்
’இது சுந்தர ராமசாமி குறித்த ஒரு முழுமையான சித்திரத்தை அளிக்கிறது என்றே எண்ணுகிறேன். இந்நினைவுகள் எனது ஒரு காலகட்டத்தின் சித்திரங்களாகவே என் பார்வைக்குப் படுகின்றன. இது சுந்தர ராமசாமி அல்ல, என்னுடைய சுந்தர ராமசாமி என்று படுகிறது. இதேபோலப் பல சுந்தர ராமசாமிகள் இருக்கலாம். அவர்களும் எழுத்தில் வரக்கூடும். அது வரவேற்கத்தக்கதே. நம் காலகட்டத்து மாபெரும் ஆளுமைகளில் ஒன்று அவர். சிலைகளை உருவாக்க வேண்டாம். அவை சரியும். ஆனால் மூதாதையரை உண்டு செரித்துக் கொள்வோம். அது நம் வேருக்கு நீர்’ என்று ஜெயமோகன் சொல்கிறார்

சுந்தர ராமசாமி மறைந்த சில தினங்களில், ஜெயமோகனால் எழுதி முடிக்கப்பட்ட இந்நூல் சு.ரா.வின்  ஆளுமையை வாசகனின் நினைவில் கட்டி எழுப்புகிறது. சு.ராவைப் பற்றி மனநெகிழ்ச்சியூட்டும் கவித்துவம் மிகுந்த பதிவுகளும் அவரது அழகியல் மற்றும் தத்துவ நோக்கை வெளிப்படுத்தும் உரையாடல்களும் மிகுந்தது இந்நூல். சு.ராவின் நினைவுகளைப் பல்வேறு தளங்களில் விரித்து எழுதிய இந்நூல் அவரைப் பற்றிய படைப்பூக்கமுள்ள ஓர் ஆவணமாக விளங்குகிறது.சுந்தர ராமசாமி மற்றும் ஜெயமோகன் இருவருக்கிடையேயான நெருக்கத்தையும் உரசலையும் பேசுகிறது. தமிழின் மிகச் சிறந்த இரு எழுத்தாளர்களைப் பற்றிய ஓர் சித்திரத்தை நம்முன் வைக்கிறது இந்நூல்.

பகுப்பு:ஜெயமோகனின் நூல்கள்
ஊமைச்செந்நாய் (நூல்)

**ஊமைச்செந்நாய்** ஜெயமோகன் எழுதிய சிறுகதைகளின் தொகுப்பு ஆகும். உயிர்மை பதிப்பக வெளியீடாக 2008ல் வெளிவந்தது. யதார்த்தக்கதைகள், செய்திவடிவக் கதைகள், மிகையதார்த்தக் கதைகள் ஆகியவை கலந்த தொகுதி இது
இதில் *ஊமைச்செந்நாய்*, *மத்தகம்* போன்ற கதைகள் உள்ளன.

பகுப்பு:ஜெயமோகனின் நூல்கள்
சிலுவையின் பெயரால் (நூல்)

**சிலுவையின் பெயரால்** ஜெயமோகன் கிறித்தவ மதத்தின் ஆன்மீகத்தையும் அரசியலையும் பற்றி எழுதிய கட்டுரைகளின் தொகுப்பு. 2008ல் உயிர்மை பதிப்பகம் இதை வெளியிட்டிருக்கிறது

## உள்ளடக்கம்
இந்நூல் அந்த ஞானவாத கிறித்தவ மரபின் வழியாக கிறிஸ்து என்ற ஞானகுருவை உள்வாங்கிக்கொள்ளும் முயற்சி என்கிறார் ஜெயமோகன். கிறிஸ்துவுக்குப் பின்னர் மூன்று நூற்றாண்டுகழித்து ரோமப் பேரரசர் கான்ஸ்தன்தீன் அவர்களால் கூட்டப்பட்ட சபைகள் மூலம் திட்டவட்டமாக ஒருங்கமைக்கபட்ட கிறிஸ்தவம் கிறிஸ்துவை ஒரு இறைமகனாக மட்டுமே முன்வைக்கின்றது. அவர் விண்ணுலகுக்கு வழிகாட்டவந்தவர் என்று சொல்கின்றன. அவர்  மட்டுமே ஒரே மீட்பர் என்று சொல்லி மத ஆதிக்கத்தை உலகமெங்கும் கொண்டுசென்று பரப்ப முயல்கின்றன என இந்நூலில் ஜெயமோகன் வாதிடுகிறார்.

மாறாக ஞானவாத கிறித்தவம் (நாஸ்டிக் கிறித்தவம்) கிறிஸ்துவை ஒரு மாபெரும் ஞானகுருவாகக் கருதுகிறது. அவர் சொன்ன இறையுலகம் இந்த மண்ணிலேயே உருவாக்கப்படவேண்டியது என்று நம்புவது. கிபி மூன்றாம் நூற்றாண்டுமுதல் ஐந்தாம் நூற்றாண்டுவரையிலான மத ஆதிக்க காலகட்டத்தில் ஞானவாத கிறிஸ்தவத்தின் நூல்கள் அனேகமாக எல்லாமே வேட்டையாடப்பட்டு அழிக்கப்பட்டன. ஞானவாதிகள் கொன்றே ஒழிக்கப்பட்டார்கள். ஆனால் வரலாறு அவற்றில் சில நூல்களின் சில பக்கங்களை விட்டு வைத்தது. விவிலியத்தில் இருந்து விலக்கப்பட்ட புனித தாமஸ் எழுதிய நற்செய்தி, மேரி மக்தலீன் எழுதிய நற்செய்தி போன்ற பல நூல்கள் பாப்பிரஸ் சுவடிகளாக கிடைத்தன. இவை கிபி இரண்டாம்நூற்றாண்டைச் சேர்ந்தவை என அறிவியல் பூர்வமாக நிரூபிக்கப்பட்டுள்ளது என்று ஜெயமோகன் குறிப்பிடுகிறார்.

## வெளி இணைப்புகள்
*கிறித்தவம் குறித்து

பகுப்பு:ஜெயமோகனின் நூல்கள்
முன்சுவடுகள் (நூல்)

**முன்சுவடுகள்** ஜெயமோகன் எழுதிய வாழ்க்கை வரலாற்றுச்சுருக்கங்களின் தொகுப்பு நூல். இதை உயிர்மை பதிப்பகம் 2008ல் வெளியிட்டது

இந்நூல் பல்வேறு வாழ்க்கை வரலாறுகளில் உள்ள ஆர்வமூட்டும் பகுதிகளை எடுத்து சுருக்கமாக மறு ஆக்கம்செய்து அளிக்கிறது. விதவிதமான வாழ்க்கைகள்: வழியாக கடந்துசெல்லும் அனுபவத்தை அளிக்கிறது இது. திரு. வி. க, என் கிருஷ்ணன், எம். ஜி. ராமச்சந்திரன், சி. வி. ராமன்பிள்ளை என பலதிறப்பட்ட மனிதர்களின் வாழ்க்கையில் சில பக்கங்களை ஆர்வமூட்டும்படி எடுத்துச் சொல்கிறது

## தொடுப்பு
*ஜெயமோகன் முன்னுரை

பகுப்பு:ஜெயமோகனின் நூல்கள்
சாட்சிமொழி (நூல்)

**சாட்சிமொழி** ஜெயமோகன் எழுதிய அரசியல்கட்டுரைகளின் தொகுப்பு. 2008ல் உயிர்மை பதிப்பகம் இந்நூலை வெளியிட்டது. சுதந்திர எழுத்தாளராக ஜெயமோகன் எழுதிய கட்டுரைகள் இதில் உள்ளன. எனது இந்தியா போன்ற புகழ்பெற்ற கட்ட்ரைகள் விவாதத்துக்குள்ளானவை.

## உள்ளடக்கம்
சமகால அரசியல் குறித்த எண்ணங்களும் எதிர்வினைகளும் பதிவுகளும் கொண்ட நூல் இது. ‘எழுத்தாளனின் தரப்பு என்பது கட்சி மற்றும் கோட்பாடுகளைச் சார்ந்ததாக இருக்க முடியாது. எந்த நுண்ணுணர்வால் அவன் இலக்கியங்களை படைக்கிறானோ அந்த நுண்ணுணர்வால் அவன் சமகால அரசியலை அணுகும்போது உருவாகும் கருத்துக்களால் ஆனது அது. ஒரு நாவலை எழுதும் அதே ஆராய்ச்சியுடன் முழுமை நோக்குடன் அவன் வரலாற்றையும் அரசியலையும் பார்ப்பான் என்றால் அவன் குரலை எவரும் புறக்கணித்துவிட முடியாது’ என்கிறார் ஜெயமோகன்

 
## வெளி இணைப்புகள்
*அரசியலாதல் ஜெயமோகன்

பகுப்பு:ஜெயமோகனின் நூல்கள்
மேற்குச்சாளரம் (நூல்)

**மேற்குச்சாளரம்** ஜெயமோகன் மேல்நாட்டு இலக்கிய நூல்களைப் பற்றி எழுதிய கட்டுரைகளின் தொகுப்பு. 2008 -இல் இதை உயிர்மை பதிப்பகம் வெளியிட்டது.

## உள்ளடக்கம்
”உலகை அறிய ஐரோப்பாவை நோக்கியே ஆகவேண்டும். இந்நூல் அத்தகைய ஒரு முயற்சி” என்கிறார் ஜெயமோகன். இந்நூல் பரவலாக பேசப்படாத நூல்களைப் பற்றி பேசுகிறது. பத்தொன்பதாம் நூற்றாண்டு நாவலான மாஸ்டர் கிறிஸ்டியன் (மேரி கொரெல்லி), சமகாலத்து நாவலான காண்டாக்ட் (கார்ல் சேகன்), ஜப்பானிய நாவலான வுமன் ஆன் டியூன்ஸ் (கோபோ ஆப்), மத்திய கிழக்கு நாவலான பிரிட்ஜ் ஆன் தி டிரினா (இவோ ஆண்டிரிச்) ஆகியவை அவற்றுள் சில.

## வெளி இணைப்புகள்
*ஜெயமோகன் முன்னுரை

பகுப்பு:ஜெயமோகனின் நூல்கள்
புதியகாலம் (நூல்)

**புதியகாலம்** சமகால தமிழ் எழுத்தாளர்களை மதிப்பிட்டும் விமர்சனம் செய்தும் ஜெயமோகன் எழுதிய கட்டுரைகளின் தொகுப்பு. 2008ல் உயிர்மை பதிப்பகம் இதை வெளியிட்டது

## உள்ளடக்கம்
’இலக்கிய விமரிசனம் என்பது இலக்கியத்தைப் புரிந்துகொள்ளும் முயற்சியே. ஆனால் நாம் நமது முன்னோடிகளைப் பற்றிப் பேசும் அளவுக்குச் சமகால இலக்கியத்தைப் பற்றிப் பேசுவதில்லை. ஆகவே சமகாலத்து எழுத்தாளர்களைப்பற்றிய நமது பார்வை எப்போதும் மங்கலாகவே இருக்கிறது’ என்கிறார் ஜெயமோகன்

இந்நூல் சமகாலத்தின் முக்கியமான எழுத்தாளர்களின் நூல்களை விமரிசனப்பார்வையில் அணுகி அவர்களை புரிந்துகொள்ள முயல்கிறது. அவர்களை சூழலிலும் மரபிலும் வைத்து பரிசீலிக்கிறது. எஸ். ராமகிருஷ்ணன், யுவன் சந்திரசேகர், சு. வெங்கடேசன், எம். கோபாலகிருஷ்ணன், ஜோ டி குரூஸ், கண்மணி குணசேகரன், சாரு நிவேதிதா, சு. வேணுகோபால் போன்றவர்களைப்பற்றிய கட்டுரைகள் இதில் உள்ளன.

## வெளி இணைப்புகள்
*ஜெயமோகன் முன்னுரை

பகுப்பு:ஜெயமோகனின் நூல்கள்
பண்படுதல் (நூல்)

**பண்படுதல்** ஜெயமோகன் எழுதிய பண்பாட்டுக் கட்டுரைகளின் தொகுப்பு நூல். 2007ல் உயிர்மை பதிப்பகம் இந்த நூலை வெளியிட்டது.

இந்த நூலில் ஜெயமோகன் தமிழ் பண்பாட்டின் பிரச்சினைகளை விரிந்த வரலாற்றுப்பின்புலத்தில் வைத்து ஆராய்கிறார். உதாரணமாக இரு நூற்றாண்டுக் காலம் பெரும் பஞ்சங்களில் சிக்கிய வரலாறு தமிழகத்துக்கு உண்டு. ஆகவே தமிழர்கள் ஒருவரை ஒருவர் பார்க்கையிலேயே சாப்பிட்டாயிற்றா என்று கேட்கும் வழக்கம் உள்ளது என்று ஒரு கட்டுரையில் குறிப்பிடுகிறார்.

 
## வெளி இணைப்புகள்
*ஜெயமோகன் முன்னுரை

பகுப்பு:ஜெயமோகனின் நூல்கள்
சனவரி 2011

**சனவரி 2011** (*January 2011*), ஒரு சனிக்கிழமை ஆரம்பித்து 31 நாட்களின் பின்னர் ஒரு திங்கட்கிழமை முடிவடைந்தது. தமிழ் நாட்காட்டியின் படி தை மாதம் சனவரி 15 சனிக்கிழமை தொடங்கி, 2011 பெப்ரவரி 12 திங்கட்கிழமை முடிவடைந்தது.

## சிறப்பு நாட்கள்
* சனவரி 1 - ஆங்கிலப் புத்தாண்டு
* சனவரி 4 - அனுமன் ஜெயந்தி
* சனவரி 4 - சாக்கிய நாயனார் குருபூசை
* சனவரி 7 - கிறிஸ்துமஸ் (மரபுவழி)
* சனவரி 12 - வாயிலார் நாயனார் குருபூசை
* சனவரி 12 - சுவாமி விவேகானந்தர் பிறந்தநாள்
* சனவரி 14 - போகிப் பண்டிகை
* சனவரி 15 - தைப்பொங்கல்
* சனவரி 16 - திருவள்ளுவர் ஆண்டு 2042 பிறப்பு
* சனவரி 16 - மாட்டுப் பொங்கல்
* சனவரி 17 - காணும் பொங்கல்
* சனவரி 20 - தைப்பூசம்
* சனவரி 24 - சண்டேசுவர நாயனார் குருபூசை
* சனவரி 26 - இந்தியக் குடியரசு நாள்
* சனவரி 26 - ஆஸ்திரேலியா நாள்
* சனவரி 30 - மகாத்மா காந்தி நினைவு நாள்
* சனவரி 30 - உலக தொழுநோய் ஒழிப்பு நாள்

## நிகழ்வுகள்

## இறப்புகள்
* அரியான்பொய்கை செல்லத்துரை, ஈழத்துக் கலைஞர்
* சனவரி 24 - பீம்சென் ஜோஷி, இந்துஸ்தானி இசைப் பாடகர் (பி. 1922)

----

பகுப்பு:2011
2011
நாவல் (நூல்)

**நாவல்** என்பது  ஜெயமோகன் எழுதிய ஒரு கோட்பாட்டு நூல். 1991 ஆம்  ஆண்டு மடல் பதிப்பகம் இதை வெளியிட்டது. நாவல் என்ற கலைவடிவத்தை வடிவநோக்கில் வரையறுத்து எழுதப்பட்ட முதல் தமிழ் நூல் இது. இதற்கு முன்னோடியாக கைலாசபதி எழுதிய நாவல்கலை என்ற நூலைச் சொல்லலாம். இந்நூல் கிழக்கு வெளியீடாக வந்துள்ளது

## உள்ளடக்கம்
ஜெயமோகன் தமிழில் நாவல்கள் என்று சொல்லப்படும் நூல்களை பல வகைகளாக பிரிக்கிறார். தொடர்கதைகளை நீள்கதைகள் என்று வரையறைசெய்கிறார். குறுநாவல்கள் சிறுகதையின் வடிவத்தை சற்று நீட்டி எழுதப்படுபவை. நாவல் என்பது விரிந்த காலப்பின்னணியும் பலகிளைகளாக விரியும் தரிசனமும் கொண்ட ஒரு பெரும் தொகுப்புவடிவம் என்கிறார். நாவலின் வடிவம், தரினம் ஆகியவற்றை விரிவாக வரையறுக்கும் ஜெயமோகன் அந்த கோணத்தில் தமிழில் உள்ள நாவல்களை தரவரிசைப்படுத்தி விவாதிக்கிறார்

## வெளி இணைப்புகள்
*நாவல் முன்னுரை

பகுப்பு:ஜெயமோகனின் நூல்கள்
மட்டையாட்ட சராசரி (துடுப்பாட்டம்)

துடுப்பாட்டத்தில் **மட்டையாட்ட சராசரி** என்பது ஒரு மட்டையாளர் எடுத்த ஓட்டங்களின் மொத்த எண்ணிக்கையை அவர் எத்தனை முறை ஆட்டமிழந்தாரோ அந்த எண்ணிக்கையைக் கொண்டு வகுப்பதன் மூலம் பெறப்படுகிறது. இது ஒரு துடுப்பாட்டக்காரரின் மட்டையாடும் திறனைக் கணிக்க உதவுகிறது. தேர்வுத் துடுப்பாட்டத்தில் அதிகபட்ச சராசரி ஆத்திரேலிய வீரர் சர் டான் பிராட்மனின் 99.94 ஆகும். இன்றுவரை எந்த வீரராலும் முறியடிக்க இயலாத இவ்வளவு அதிகமான சராசரியைப் பதிவு செய்ததால் புள்ளியியல் அடிப்படையில் பிராட்மன் உலகின் தலைசிறந்த விளையாட்டு வீரராகக் கருதப்படுகிறார். 

## முன்னணி ஓட்ட சராசரிகள்

### தேர்வுத் துடுப்பாட்டம்
[thumb|[டான் பிராட்மன்|சர் டொனால்ட் பிராட்மன்]]

மூலம்:  Cricinfo Statsguru. இந்ச அட்டவணை குறைந்தபட்சம் 20 ஆட்ட முறைகள் மட்டையாடிய வீரர்களை உள்ளடக்கியது. குறியீடு ஆட்டமிழக்காததைக் குறிக்கிறது. கடைசியாக புதுப்பித்தது: 30 நவம்பர் 2019.

### முதல் தரப் போட்டிகள்

மூலம்:  Cricinfo Statsguru. இந்த அட்டவணை குறைந்தபட்சம் 50 ஆட்ட முறைகள் மட்டையாடிய வீரர்களை உள்ளடக்கியது. குறியீடு ஆட்டமிழக்காததைக் குறிக்கிறது. கடைசியாக புதுப்பித்தது: 30 நவம்பர் 2019

### ஒருநாள் பன்னாட்டுப் போட்டிகள்

மூலம்:  Cricinfo Statsguru. இந்த அட்டவணை குறைந்தபட்சம் 20 ஆட்ட முறைகள் மட்டையாடிய வீரர்களை உள்ளடக்கியது. குறியீடு ஆட்டமிழக்காததைக் குறிக்கிறது. கடைசியாக புதுப்பித்தது: 30 நவம்பர் 2019.

## மேற்கோள்கள்

பகுப்பு: துடுப்பாட்ட சொல்லியல்
பகுப்பு: துடுப்பாட்டம்
சாகித்திய அகாதமி விருது பெற்ற மலையாள எழுத்தாளர்கள்

மலையாளத்தில் சாகித்திய அகாதமி விருது பெற்ற எழுத்தாளர்களின் பட்டியல்

## குறிப்பு
1959, 1961, 1962, மற்றும் 1968.வருடங்களில் விருதுகள் கொடுக்கப்படவில்லை

## ஆதாரங்கள்



பகுப்பு:மலையாள எழுத்தாளர்கள்
பகுப்பு:மலையாள இலக்கிய விருதுகள்
1829

**1829**  (**[[ரோம எண்ணுருக்கள்|(MDCCCXXIX]]**) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டு ஆகும். (அல்லது ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதாரண ஆண்டு ஆகும்).

## நிகழ்வுகள்
* மார்ச் 22 - ஒட்டோமான் பேரரசிடம் இருந்து கிரேக்கம் விடுதலை பெற்றது. கிரேக்கத்துக்கான எல்லைகளை மூன்று வல்லரசுகளான பிரித்தானியா, பிரான்ஸ், ரஷ்யா ஆகியன வரையறுத்தன. 
* மார்ச் 31 - எட்டாம் பயஸ் 253வது போப்பாண்டவர் ஆனார்.
* ஏப்ரல் 13 - பிரித்தானிய நாடாளுமன்றம் ரோமன் கத்தோலிக்கர்களுக்கு மத உரிமை அளித்தது.
* ஏப்ரல் 25 - மேற்கு அவுஸ்திரேலியாவில் சார்ல்ஸ் ஃபிரெமாண்டில் சலேஞ்சர் என்ற கப்பலில் வந்து தரையிறங்கி சுவான் ஆற்று குடியேற்றத்தை ஆரம்பித்தார்.
* மே 6 - அக்கார்டியன் இசைக்கருவிக்கு சிரில் டாமியன் காப்புரிமம் கோரினார். மே 23 இல் காப்புரிமம் தரப்பட்டது.
* சூன் 3 - மேற்கு ஆஸ்திரேலியாவில் சுவான் ஆற்றுக் குடியேற்றத் திட்டம் (பின்னர் இது பேர்த், பிரீமெண்டில்]]) ஆரம்பிக்கப்பட்டது.
* சூலை 23 - ஐக்கிய அமெரிக்காவில் வில்லியம் ஒஸ்டின் பேர்ட் முதலாவது தட்டச்சியந்திரத்தைக்கான காப்புரிமத்தைப் பெற்றார்.
* செப்டம்பர் 14 - ஒட்டோமான் பேரரசு ரஷ்யாவுடன் அமைதி உடன்படிக்கையில் கையெழுத்திட்டது. ரஷ்ய-துருக்கியப் போர் முடிவுக்கு வந்தது.
* டிசம்பர் 4 - இந்தியாவில் உடன்கட்டை ஏறல் சடங்கு ஆங்கிலேயர் ஆட்சியில் சட்டத்துக்கு எதிரானதாக ஆக்கப்பட்டது.

## பிறப்புகள்
* செப்டம்பர் 3 - அடோல்ஃப் இயூஜின் பிக், செருமானிய மருத்துவர் (இ. 1901)
* சைகுத் தம்பி ஞானியார் சாஹிப், சூபிக் கலைஞர் (இ. 1888)
* வைமன் கு. கதிரவேற்பிள்ளை, ஈழத்து நீதிபதி, அகராதி தொகுத்தவர் (இ. 1904)

## இறப்புகள்
* பாடுவார் முத்தப்பர், சிற்றிலக்கியப் புலவர் (பி. 1767)
* பெப்ரவரி 21 - ராணி சென்னம்மா, இந்திய விடுதலைப் போராட்ட வீராங்கனை (பி. 1778)

## 1829 நாட்காட்டி

## மேற்கோள்கள்
புனத்தில் குஞ்ஞப்துல்லா

மலையாள நவீன இலக்கியவாதிகளில் முக்கியமானவர் **புனத்தில் குஞ்ஞப்துல்லா** ஆவார். 1940 ஆம் ஆண்டில் கேரளத்தில் வடகர ஊரில் பிறந்தார்.  தொழில் ரீதியாக மருத்துவரான குஞ்சப்துல்லா மலையாள இலக்கியத்தில் புதுமையான பயிற்சியாளராக இருந்தார். அலிகட் பல்கலையில் மருத்துவர் பட்டம் பெற்றார். 1980இல் இவரது முதல் நாவலான *ஸ்மாரக சிலகள்* சாகித்ய அகாதமி விருதுபெற்றது. அதன்பின் புனத்தில் குஞ்ஞப்துல்லா மலையாளத்தின் முக்கியமான இலக்கியவாதியாக அறியப்ப்பட்டார்.

## படைப்புகள்
**ஸ்மாரகசிலகள்*
**மருந்து*
**பரலோகம்*
**புனத்திலிண்டே நாவலுகள்*
**கன்யாவனங்ஙள்*
**நவகிரஹங்ஙளுடே தடவற*
**நஷ்ட ஜாதகம் (சுயசரிதை)*

## மொழி பெயர்ப்புகள்
**மீசான் கற்கள்*  (குளச்சல் மு. யூசுப்)  காலச்சுவடு  பிரசுரம்
**மஷ்ஹர் பெருவெளி* (குளச்சல் மு. யூசுப்) காலச்சுவடு பிரசுரம்
**மருந்து* (சு. ராமன்) உயிர்மை பதிப்பகம்

## மேற்கோள்கள்

## வெளி இணைப்புகள்

#காலச்சுவடு மதிப்புரை 
#ஜெயமோகன் மீசான்கற்களைப்பற்றி

பகுப்பு:மலையாள எழுத்தாளர்கள்
பகுப்பு:இந்திய எழுத்தாளர்கள்
பகுப்பு:1940 பிறப்புகள்
பகுப்பு:சாகித்திய அகாதமி விருது பெற்றோர்
பகுப்பு:கேரள எழுத்தாளர்கள்
பகுப்பு:2017 இறப்புகள்
பகுப்பு:கேரள சாகித்ய அகாடமி விருது பெற்றவர்கள்
1951 ஆசிய விளையாட்டுப் போட்டிகள்

**முதலாவது ஆசிய விளையாட்டுப் போட்டிகள்,** (I Asian Games)  (ஆசியன் விளையாட்டுப் போட்டிகள்)'  மார்ச் 4, 1951 முதல்  மார்ச் 11, 1951 வரை இந்தியாவில்,  புது டில்லியில் நடைபெற்றது. இதில் 11 ஆசிய நாடுகள் பங்கேற்றன. முதலாவது ஆசிய விளையாட்டுப் போட்டிகளில் 6 விளையாட்டுகள் இடம்பெற்றன.

## பங்குபெற்ற நாடுகள்
# 
# 
# 
# 
# 
# 
# 
# 
# 
#  
# 

## மொத்தப் பதக்கங்கள்
* போட்டியில் ஒதுக்கப்பட்ட தங்கப் பதக்கங்களின் எண்ணிக்கை - 57
* வெள்ளிப் பதங்களின் எண்ணிக்கை - 57
* வெண்கலப் பதங்களின் எண்ணிக்கை - 55
* மொத்தப் பதக்கங்கள் - 169

## விளையாட்டுக்கள்
அதிகாரபூர்வமாக 6 விளையாட்டுக்கள் இடம்பெற்றன. அவை:
*  தடகளம் 
*  கூடைப் பந்து
*  காற்பந்தாட்டம்
*  நீச்சற் போட்டி
*  பாரம்தூக்குதல்
*  சைக்கிள் ஓட்டம்

## நாடுகள் பெற்ற பதக்கங்கள்



## மேற்கோள்கள்

பகுப்பு:ஆசிய விளையாட்டுப் போட்டிகள்
பகுப்பு:இந்தியாவில் விளையாட்டு
பகுப்பு:1951 இல் விளையாட்டுகள்
சாகித்ய அகாதமி விருது பெற்ற தமிழ் எழுத்தாளர்கள்

## மேற்கோள்கள்

## வெளி இணைப்புகள்
*சாகித்திய அகாடமியின் இணையத்தளம்
*சாகித்திய அகாடமி விருதுப் பெற்ற தமிழ் எழுத்தாளர்களும் நூல்களும் 

பகுப்பு:தமிழக எழுத்தாளர்கள்
பகுப்பு:தமிழ் இலக்கிய விருதுகள்
1954 ஆசிய விளையாட்டுப் போட்டிகள்

**இரண்டாவது ஆசிய விளையாட்டுப் போட்டிகள்,**   (*II Asian Games*)' மே 1 1954 முதல்  மே 9  1954  வரை  பிலிப்பைன்ஸ்  மணிலாவில்  நடைபெற்றது. இதில்  19 ஆசிய நாடுகளைச் சேர்ந்த 970 வீரர்கள் பங்கேற்றனர். இரண்டாவது ஆசிய விளையாட்டுப் போட்டிகளில் 8 விளையாட்டுகள் இடம்பெற்றன.

## பங்குபெற்ற நாடுகள்
# 
# 
# 
# 
# 
# 
# 
# 
# 
#  
# 

*  பாகிஸ்தான்
*  இஸ்ரேல்
*  கொரியா
*  புரூணை
*  சீனா
*  ஹொங்கொங்
*  வியட்நாம்
*  கம்போடியா

## ஒதுக்கப்பட்ட பதக்கங்கள்
* போட்டியில் ஒதுக்கப்பட்ட தங்கப் பதக்கங்களின் எண்ணிக்கை - 75
* வெள்ளிப் பதங்களின் எண்ணிக்கை - 73
* வெண்கலப் பதங்களின் எண்ணிக்கை - 69
* மொத்தப் பதக்கங்கள் - 218

## விளையாட்டுக்கள்
அதிகாரபூர்வமாக 8 விளையாட்டுக்கள் இடம்பெற்றன. அவை:
*   தடகளம்
*   கூடைப் பந்து
*   காற்பந்தாட்டம்
*   நீச்சற் போட்டி
*   பாரம்தூக்குதல்
*   குத்துச்சண்டை
*   துப்பாக்கிச்சுடு
*   மற்போர்

## நாடுகள் பெற்ற பதக்கங்கள்



## மேற்கோள்கள்

பகுப்பு:ஆசிய விளையாட்டுப் போட்டிகள்
பகுப்பு:பிலிப்பீன்சில் விளையாட்டு
பகுப்பு:1954 இல் விளையாட்டுகள்
இந்திய மாநிலங்களின் சின்னங்கள்

இந்தியா தெற்காசியாவில் உள்ள ஒரு நாடு. இது 28 மாநிலங்கள் மற்றும் 8 ஒன்றியப் பகுதிகளைக் கொண்டது. இந்தியாவின் பெரும்பாலான மாநிலங்கள் மற்றும் ஒன்றியப் பகுதிகள் தங்களுடைய சொந்த மாநில சின்னம், முத்திரை அல்லது கோட் ஆஃப் ஆர்ம்ஸைக் கொண்டுள்ளன, அவை அதிகாரப்பூர்வ அரசாங்க அடையாளமாகப் பயன்படுத்தப்படுகின்றன, அதே நேரத்தில் ஐந்து மாநிலங்கள் மற்றும் ஐந்து ஒன்றியப் பகுதிகள் இந்தியாவின் தேசிய சின்னத்தை தங்கள் அதிகாரப்பூர்வ அரசாங்க முத்திரையாகப் பயன்படுத்துகின்றன.

## மாநிலங்கள்

## ஒன்றியப் பகுதிகள்

## தன்னாட்சி நிர்வாகப் பகுதிகள்

இந்திய அரசியலமைப்பின் ஆறாவது அட்டவணையால் நிறுவப்பட்ட சில தன்னாட்சி நிர்வாகப் பகுதிக தங்கள் சொந்த சின்னங்களை ஏற்றுக்கொண்டன.

## மேலும் காண்க

* இந்திய மாநில மலர்களின் பட்டியல்
* இந்திய மாநில விலங்குகளின் பட்டியல்
* இந்திய மாநில மரங்களின் பட்டியல்
* இந்திய மாநிலப் பறவைகள்

## வெளியிணைப்புகள்

*India at National Arms and Emblems

பகுப்பு:இந்திய மாநிலங்களும் பிரதேசங்களும்
பெர்ச் நடவடிக்கை

**பெர்ச் நடவடிக்கை** (*Operation Perch*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு போர் நடவடிக்கை. இது ஓவர்லார்ட் நடவடிக்கையின் ஒரு பகுதியாகும். இதில் பிரிட்டானியத் தரைப்படை நாசி ஜெர்மனியின் ஆக்கிரமிப்பில் இருந்த பிரான்சின் கான் நகரைத் கைப்பற்ற முயன்று தோற்றது.

பிரான்சு மீதான நேச நாட்டு கடல்வழிப் படையெடுப்பு நார்மாண்டியில் ஜூன் 6, 1944ல் தொடங்கியது. அதன் இலக்குகளில் ஒன்று கான் நகரைக் கைப்பற்றுவதாகும். பிரான்சின் உட்பகுதிக்கு முன்னேற கான் நகரைக் கட்டுப்பாட்டில் கொண்டு வருவது அவசியம் என்பதால் அதனைக் கைப்பற்ற நேச நாட்டுப் படைகள் தொடர் கான் சண்டை முயற்சிகளை மேற்கொண்டன. அவற்றுள் முதலாவது பெர்ச் நடவடிக்கை. நார்மாண்டிப் படையிறக்கத்துக்கு மறுநாள் (ஜூன் 7) இந்த தாக்குதல் தொடங்கியது.

பிரிட்டானிய 30வது மற்றும் 1வது கோர்கள் கான் நகரை சுற்றி வளைத்து கைப்பற்ற முற்பட்டன. நகரின் மேற்குப் பகுதியில் 30வது கோரும் கிழக்குப் பகுதியில் 1வது கோரும் தாக்கின. ஆனால் ஜெர்மானியப் பாதுகாப்புப் படைகளின் கடும் எதிர்ப்பினால் இரு முன்னேற்றங்களும் தடைபட்டன. ஒரு வார காலம் கடும் சண்டைக்குப் பிறகு பெர்ச் நடவடிக்கை கைவிடப்பட்டது.  இரு தரப்பினருக்கும் பெரும் இழப்புகள் ஏற்பட்டன. கான் நகர் ஜெர்மானிய வசமே இருந்தது.

## மேற்கோள்கள்

பகுப்பு:மேற்குப் போர்முனை (இரண்டாம் உலகப் போர்)
பகுப்பு:1944 நிகழ்வுகள்
பகுப்பு:செருமன் வரலாறு
பகுப்பு:பிரான்சின் வரலாறு
இசுப்புட்னிக் திட்டம்

[right|200px|thumb|[இசுப்புட்னிக் 1: விண்வெளி யுகத்தின் தொடக்கம் (ஓவியரின் சித்தரிப்பு).]]
இசுப்புட்னிக் திட்டம் (ரசிய மொழியில்:Спутник, Russian pronunciation: [ˈsputnʲɪk], 'தோழன்' (அ) 'செயற்கைக்கோள்' எனும் பொருள் கொண்டது.) சோவியத் ஒன்றியத்தால் செயல்படுத்தப்பட்ட செயற்கைக்கோள் ஏவும் தொடர் திட்டமாகும். இத்திட்டத்தின் முதல் செயற்கைக்கோளான இசுப்புட்னிக் 1 மனிதனால் செய்யப்பட்டு விண்ணில் ஏவப்பட்ட முதல் பொருளாகும். அது 1957-ஆம் ஆண்டு, அக்டோபர்-4 ஆம் நாள் விண்ணில் ஏவப்பட்டது. அவ்வாண்டு உலக புவியமைப்பியல் ஆண்டு ஆகும். அச்செயற்கைக்கோள் வளிமண்டலத்தின் மேல் பகுதிகளை ஆராய மனிதனால் செய்யப்பட செயற்கைகோள்களை அனுப்ப முடியும் என்ற நம்பிக்கையை ஏற்படுத்தியது.

## மேற்கோள்கள்

இசுப்புட்னிக் எனும் ரசிய சொல் சக-பயணி (அ) தோழன் எனும் பொருள் தரும். முதல் செயற்கைகோளை விண்ணில் செலுத்த ஆர்-7 எறிசு பயன்படுத்தப்பட்டது. அந்த எறிசு அணு ஆயுதம் தாங்கிச் செல்லும் ஏவுகணையாக முதலில் வடிவமைக்கப்பட்டிருந்தது.

பகுப்பு:இசுப்புட்னிக் திட்டம்
ஆர்-7 ஏவுகணை

thumb|250px|எஸ்எஸ்-6 எறிசு
**ஆர்-7** (*R-7*, ரசிய மொழியில்: *P-7*) சோவியத் ஒன்றியத்தால் பனிப்போர்க் கால கட்டத்தில் வடிவமைக்கப்பட்டு தயாரிக்கப்பட்ட ஏவுகணையாகும். இதுவே உலகின் முதல் கண்டம் விட்டு கண்டம் பாயும் ஏவுகணை ஆகும். இது 1959 முதல் 1968 வரை சோவியத் ஒன்றியத்தால் பயன்படுத்தப்பட்டது. மேற்குலகத்தில் எஸ்எஸ்-6 சாப்வுட் (நேட்டோ அறிவிப்பு பெயர்) என்று இது அறியப்பட்டது. சோவியத் ஒன்றியத்தில் "ஜிஆர்எயு சுட்டெண் 8கே71" எனும் பெயரால் அறியப்பட்டது. இதன் மாறுபட்ட வடிவமைப்பே இசுப்புட்னிக் 1 செயற்கைகோளை விண்ணில் ஏவப் பயன்படுத்தப்பட்டது. சோயுஸ் விண்வெளி ஏவு வாகனம், மோல்னியா, வோஸ்டாக், வோச்காத் ஏவு வாகனங்கள் வடிவமைக்க அடிப்படையாக அமைந்தது.

இதற்கு "செம்யோர்கா" என்ற பட்டைப் பெயரும் உண்டு. ரசிய மொழியில் இது "எண் 7" (அ) "ஏழு மனிதர்களின் கூட்டம்" எனப் பொருள்படும்.

## விவரணை

R-7 ஏவுகணையானது 34 மீட்டர் உயரமும் 3 மீட்டர் விட்டமும் 280 மெட்ரிக் டன்கள் எடையும் கொண்டது. இது இருநிலைகள் கொண்டது. அவை திரவ ராக்கெட் எஞ்சினால் இயக்கப்படும். எரிபொருள்: திரவ ஆக்சிஜன் மற்றும் கெரோசின். சுமந்து செல்லும் வெடிபொருளை 8,800 மீட்டர் தொலைவு தாண்டி 5 மீட்டர் துல்லியத்துடன் தாக்கவல்லது. 3 மெகாடன் டிஎன்டி வெடிபொருளின் திறன் கொண்ட அணுஆயுதம் இதன்மூலம் ஏந்தி செல்லப்படும்.

## மேற்கோள்கள்

பகுப்பு:சோவியத் ஒன்றிய ஏவுகணைகள்
பகுப்பு:பனிப்போர்
கண்டம் விட்டு கண்டம் பாயும் ஏவுகணை

**கண்டம் விட்டு கண்டம் பாயும் ஏவுகணை** (**intercontinental ballistic missile** -**ICBM**) பொதுவாக 5,000 கிலோமீட்டர்களுக்கும் மேலாக பறக்கும் திறன் கொண்ட நெடுவீச்சு ஏவுகணையாகும். இவை பொதுவாக அணு ஆயுதங்களை சுமந்து செல்லுமாறு வடிவமைக்கப்படும். இவை எறிகணை (ballistics missile) வகையைச் சார்ந்தவை. இவை ஆங்கில முன்னெழுத்துளால் ஐசிபிஎம் என்றும் பரவலாக அறியப்படுகின்றன.

ஆரம்ப காலகட்டத்தில் கண்டம் விட்டு கண்டம் பாயும் ஏவுகணைகளின் தாக்குதலின் துல்லியத்தன்மை மிகக் குறைவாக இருந்தது, ஆகையால் பெரிய இலக்குகளை, எ-டு: நகரங்கள், தாக்கவே இவை பயன்படுத்தப்பட்டன.  தற்காலத்தில் இவற்றின் துல்லியத்தன்மை ஒரு சில மீட்டர்கள் வரை மேம்பட்டுள்ளது.  நீர்மூழ்கிகளிலிருந்து ஏவப்படும் கண்டம் விட்டு கண்டம் பாயும் ஏவுகணைகளும் அதிகளவில் வடிவமைக்கப்பட்டுள்ளன.

இவ்வகை ஏவுகணைகள் மற்றவகை ஏவுகணைகளை விட அதிக தூரம் சென்று தாக்குபவையாகவும் அதிக வெடிபொருள் தாங்கிச்செல்பவையாகவும் உள்ளன.  மற்ற ஏவுகணைகள்: இடைப்பட்ட தூரம் பாயும் ஏவுகணைகள் (Intermediate-range ballistic missiles - IRBMs), நடுத்தர தூரம் பாயும் ஏவுகணைகள் (Medium-range ballistic missiles - MRBMs), குறுகிய தூர ஏவுகணைகள் (Short-range ballistic missiles - SRBMs).  மேற்கண்டபடி ஏவுகணைகளை, கண்டம் விட்டு கண்டம் பாயும், இடைப்பட்ட-வீச்சு, நடுத்தர-வீச்சு, குறுகிய-வீச்சு ஏவுகணைகளாக வகைப்படுத்துவதற்கு எந்தவொரு குறிப்பிட்ட அளவுகோலும் இல்லை.  மேலும், கண்டம் விட்டு கண்டம் பாயும் ஏவுகணைகள் அணு ஆயுதம் சுமந்து செல்லும் ஏவுகணைகளாகவே பாவிக்கப்படுகின்றன, எனினும் வழமையான வெடிபொருட்களை சுமந்து செல்லும் வகையிலும் சில வடிவமைப்புகள் உள்ளன.

## பறத்தல் நிலைகள்

கண்டம் விட்டு கண்டம் பாயும் ஏவுகணைகளின் பறத்தலை பின்வருமாறு பிரிக்கலாம்.  அவை:
* உந்துநிலை: 3லிருந்து 5 நிமிடங்கள் நீடிக்கும் (திரவ எரிபொருளைப் பயன்படுத்தும் கணைகளைவிட திட எரிபொருள் பயன்படுத்தும் கணைகளின் உந்துநிலை நேரம் குறைவாக இருக்கும்.).  இந்த நிலை முடியும் போது, ஆரம்பத்தில் பறப்பதற்கு முடிவுசெய்யப்பட்ட பாதையைப் பொறுத்து, 150 லிருந்து 400 கி.மீ. வரையான உயரத்தில் இருக்கும்.  எரிதல் முடியும் வேகம் 7 கி.மீ./வி ஆக இருக்கும், இது ஏறக்குறைய தாழ்-புவி சுற்றுப்பாதை வேகமாகும்.
* இடைநிலைப் பறத்தல்: ஏறக்குறைய 25 நிமிடங்கள் - நீள்வட்டப் பாதையில் துணை-சுற்றுப்பாதை விண்வெளிப் பறத்தல்.
* மீள்நுழைவு (பொதுவாக 100 கி.மீ. உயரத்தில் ஆரம்பிக்கிறது): 2 நிமிடங்கள் நீடிக்கும் - நவீன ஏவுகணைகளின் தாக்கு வேகம் பொதுவாக 4 கி.மீ./வி ஆகும்.  முற்காலத்தில் தாக்கு வேகம் 1 கி.மீ./வி ஆகவிருந்தது.

## நவீன ஏவுகணைகள்

நவீன கண்டம் விட்டு கண்டம் பாயும் ஏவுகணைகள் தனித்த பல மீள்நுழைவுத் தாக்கு வாகனங்களைக் கொண்டுள்ளன - ஒவ்வொன்றும் தனித்தனி அணு ஆயுதத்தை சுமந்து செல்லும் வல்லமை கொண்டது.

தற்காலத்தில் கண்டம் விட்டு கண்டம் பாயும் ஏவுகணைகள் பல்வேறு ஏவு-வசதிகளிலிருந்து ஏவப்படுகின்றன.  அவை:
* ஏவுகணை ஏவும் அமைப்புகள்
* நீர்மூழ்கிகள்
* பெரிய ஏவுகணைதாங்கு தானுந்துகள்
* தொடர்வண்டிகள்
கடைசி மூன்று விதங்களிலும் ஏவுகணைகளை வெவ்வேறு இடங்களிலிருந்து ஏவும் வசதி உடையவையாக இருப்பதால், அவற்றை கண்டுபிடித்து அழிப்பது கடினமாகும்.

## மேலும் பார்க்க

* அணு ஆயுதம்
* நீர்மூழ்கிகள்

## வெளியிணைப்புகள்
* Intercontinental Ballistic and Cruise Missiles
* "A Tale of Two Airplanes" by Kingdon R. "King" Hawes, Lt Col, USAF (Ret.)

## மேற்கோள்கள்

பகுப்பு:ஏவுகணைகள்
சுங்மின்

**சுங்மின் **(Sungmin) (பிறப்பு சனவரி 1, 1986), இயற்பெயர் **லீ சுங்-மின்**, ஓர் கொரிய பாப்பிசைக் கலைஞர்.தென் கொரியாவின் இளைஞர் இசைக்குழுவான **சூப்பர் ஜூனியர்** குழுவின் நான்கு பாடகர்கள்,ஐந்து நடனக்கலைஞர்களில் ஒருவர்.  இவர் ஓர் தற்காப்புக் கலை வல்லுனர் மற்றும் இவரது இசைக்குழுவில் சீனப் போர்க்கலையை நடனநிகழ்ச்சிகளில் நிகழ்த்தும் இருவரில் ஒருவர்.

## வெளியிணைப்புகள்
* SM Entertainment Official Site
* Lee Sungmin Official Site
* Super Junior Official Site 

## மேற்கோள்கள்

பகுப்பு:1986 பிறப்புகள்
பகுப்பு:பாப் இசைக் கலைஞர்கள்
பகுப்பு:வாழும் மக்கள்
கரும்பனூர் கிழான்

**கரும்பனூர் கிழான்** சங்ககால மன்னர்களில் ஒருவன். இவன் சிறந்த கொடைவள்ளல். திருவேங்கட மலைப்பகுதி நாட்டை ஆண்டுவந்தான். புலவர் நன்னாகனார் இவனைப் பெருமைப்படுத்திப் பாடியுள்ளார்.

## பாடப்பட்டுள்ள பாடல்கள்
### புறநானூறு 381
வேங்கட நாட்டு மன்னனாகக் கரும்பனூரில் இருந்துகொண்டு அரசாண்ட மன்னன் கரும்பனூர் கிழான். இவன் **வேங்கட நாடன்** எனவும் குறிப்பிடப்படுகிறான். 

இவனைப் புலவர் **அறத்துறை அம்பி** என்று போற்றுகிறார். மக்களின் வாழ்க்கை என்னும் பேராற்றில் கொடை வழங்கும் அறத்தின் படித்துறையாக விளங்கியவன் இந்த மன்னன். ஆற்றைக் கடக்க உதவும் அம்பி என்னும் தெப்பம் உறுவர்களையும் (பெரியவர்களையும்) சிறுவர்களையும் அக்கரைக்கும் இக்கரைக்கும் கொண்டுசெல்லும். அதுபோல இவன் வாழ்க்கையின் குறிக்கோளை அடைய உதவி வந்தான். ஊனும் ஊணும் (கறியும் சோறும்) தின்று சலிக்கும்போது பால்சோறு தருவானாம். பிரியும்போது பிறரிடம் சென்று கையேந்தாவண்ணம் கொடை நல்குவானாம்.

### புறநானூறு 384
இந்தப் பாடலில் அடிகள் சிதைந்துள்ளன.

முயல் தாவும்போது இரும்பைப் பூ கொட்டுமாம். விழா இல்லாவிட்டாலும் உழவரின் மண்பானையில் சோறு மலர்ந்திருக்குமாம். புலவர் போதும் போதும் என்று தடுத்தாலும் கரும்பனூர் கிழான் கொடை வழங்குவதை நிறுத்தமாட்டானாம். இவனது கொடைப்புகழைக் கண்டு உணவை நல்கும் மண்ணே நாணிற்றாம். இவன் விருந்தினர்க்கு ஊற்றும் நெய்யைக் கண்டு நீரே நாணம் கொண்டதாம். மழை வழங்கும் வெள்ளி எங்கு போனால் என்ன? கரும்பனூர் கிழானின் கொடை தடையின்றி வழங்கப்படுமாம்.

பகுப்பு:சங்ககால அரசர்கள்
சிற்பி (பலகாரம்)

right|300px|thumb| சிற்பி
**சிற்பி** அல்லது **சிப்பி** என்பது தமிழர் சமையலில் இடம்பெறும் ஒருவகை இனிப்புப் பலகாரம் ஆகும்.  உழுத்தம் மா, அரிசி மா, வெள்ளை மா ஆகிய மூன்றையும் கலந்து இது செய்யப்படும்.  பல வகை அச்சுக்களைப் பயன்படுத்தி பற்பல வடிவங்களில் இவற்றைச் செய்து பொரிப்பர்.  பின்னர் சீனிப் பாணி காய்ச்சிப் பிரட்டி எடுப்பர்.  சிற்பிகளை சிறுவர்கள் விரும்பி உண்பர். சிப்பிகளில் உள்ள கோடுகள் போன்ற அமைப்பு நிஜச் சிப்பிகளிலும் காணப்படுவதாலேயே இதற்கு சிப்பி என்று பெயர்.  

பகுப்பு:தமிழர் சமையல்
பகுப்பு:சிற்றுண்டி உணவுகள்
இலங்கை கிழவோன்

ஓய்மான் நாட்டின் தலைநகர் இலங்கை. சிறுபாணாற்றுப்படை என்னும் நூல் இதனை 'நன்மாவிலங்கை' என்று குறிப்பிடுகிறது. அத்துடன் 'தொன்மாவிலங்கை' என்பதிலிருந்து வேறுபட்டது என்பதையும் குறிப்பிடுகிறது.

ஓய்மான் நல்லியக்கோடன், ஓய்மான் வில்லியாதன் ஆகியோர் இலங்கையைத் தலைநகராகக் கொண்டு ஓய்மான் நாட்டை ஆண்டுவந்த சங்ககால மன்னர்கள் எனப் புலவர் நன்னாகனார் குறிப்பிடுகிறார்.

ஓய்மான் நல்லியக்கோடன் 'ஓவியர் பெருமகன்' என்று போற்றப்படுகிறான். இதனால் ஓய்மானாட்டு மக்கள் ஓவியர் குடியினர் என்பதை உணரமுடிகிறது.

தற்போது திண்டிவனத்தை அடுத்துள்ள இலங்கை என்னும் ஊரே சங்ககாலத்து நன்மாவிலங்கை எனத் தெரியவருகிறது. (1)
## மேற்கோள்
(1) டாக்டர் மா. இராசமாணிக்கனார், 'பத்துப்பாட்டு ஆராய்ச்சி', சென்னைப் பல்கலைக்கழக வெளியீடு.

பகுப்பு:பத்துப்பாட்டு
பகுப்பு:சங்க காலப் புவியியல்
பகுப்பு:ஓவியர்
இந்திய மாநிலங்கள் மற்றும் பிரதேசங்களின் பரப்பளவு

2011 ஆம் ஆண்டு மக்கள்தொகை கணக்கெடுப்பின்படி, இந்தியாவின், மாநிலங்கள் மற்றும் ஒன்றியப் பகுதிகளின் பட்டியல் பெரியது முதல் சிறியது வரை கொடுக்கப்பட்டுள்ளது. இந்தியாவில் 28 மாநிலங்கள் மற்றும் 8 ஒன்றியப் பகுதிகள் உள்ளன, இதில் தேசிய தலைநகரான தில்லி உட்பட.

## மாநிலங்கள் மற்றும் ஒன்றியப் பகுதிகளின் பட்டியல்

## குறிப்புகள்


## மேற்கோள்கள்

பகுப்பு:இந்திய மாநிலங்கள் தொடர்பான பட்டியல்கள்